Dark Matter

Dark Matter הוא האלבום ה-12 של להקת הרוק האמריקאית פרל ג'אם. הוא יצא לאור ב-19 באפריל 2024 דרך חברות התקליטים Monkeywrench וריפבליק רקורדס.

== רקע ==
אלבומה ה-11 של הלהקה, Gigaton, יצא לאור במרץ 2020. הוא יצא עם שחר מגפת הקורונה והיה לו צליל "דחוף ומזהיר".<ref name=":0"></ref>

הלהקה הקליטה את האלבום במהלך שנת 2023 תוך שלושה שבועות.<ref name=":2"></ref> בנובמבר 2023, מתופף הלהקה, מאט קמרון, הצהיר שהלהקה הקליטה אלבום חדש עם המפיק אנדרו ווט, שהוא "מוכן ליציאה".<ref name=":3"></ref> על תהליך היצירה של האלבום, הבסיסט ג'ף אמנט אמר שהלהקה מרגישה שהם "הרוויחו את הזכות לעשות מה לעזאזל שאנחנו רוצים עכשיו", וכי הם שואפים לאמץ את הרעיונות והסגנונות של כל חברי הלהקה.<ref name=":3" />

הלהקה אירחה מסיבת האזנה לאלבום החדש ב-31 בינואר 2024 במועדון הטרובדור בלוס אנג'לס.<ref name=":5"></ref> המיקום של האירוע בטרובדור היה משמעותי, שכן זה המקום שבו פרל ג'אם ניגנו את אחת ההופעות הראשונות שלהם באוקטובר 1991, כשאלבום הבכורה שלהם החל לצבור פופולריות.<ref name=":5" /> אדי ודר אמר לקהל במסיבת ההאזנה שהוא רואה באלבום כ"יצירה הכי טובה שלנו". בפברואר 2024, פרל ג'אם רמזו על הוצאה של שיר חדש בשם "Dark Matter" מתוך אלבום עתידי באותו השם.<ref name=":1"></ref> השיר יצא לאור בחצות ב-13 בפברואר 2024.<ref name=":2" /> הלהקה שיתפה תמונה בטוויטר של מבנה במה בעל מראה קוסמי, ורמזה על המוזיקה החדשה. קליפ מתוך הסינגל "Dark Matter" נוסף לעמוד ויקיפדיה האנגלית של פרל ג'אם, כשהתורם רשום בתור "ריפבליק רקורדס". בנוסף, אתר המעריצים של הלהקה ציין שקישורים נסתרים לשמירה מראש של האלבום נשלחו באימייל לחברי קהילת המעריצים "Ten Club".<ref name=":1" />

== הרכב ==
Dark Matter הופק על ידי אנדרו ואט, שנולד לאחר שיצא אלבום הבכורה של פרל ג'אם, Ten. לואט יש מוניטין של חידוש מוזיקאי רוק קלאסיים, כולל הפקת אלבום הסולו של אדי ודר משנת 2022, Earthling.<ref name=":0" /> בנוסף, ואט ידוע בעבודתו עם אמנים כמו אוזי אוסבורן, פוסט מאלון, מיילי סיירוס ואיגי פופ.<ref name=":4"></ref> הגיטריסט מייק מקרידי אמר שואט "ממש בעט לנו בתחת" וגרם ללהקה להתמקד ולנגן במהירות, בניגוד לתהליך הארוך יותר של יצירת Gigaton.<ref name=":2" /> האלבום הופק באולפני שנגרי-לה של ריק רובין במאליבו, קליפורניה.<ref name=":1" />

האלבום כולל שילוב של שירי רוק קצביים כמו "Scared of Fear" ו-"React, Respond" וגם שירים שקטים ומהורהרים יותר כמו "Setting Sun" ו-"Waiting for Stevie".<ref name=":0" /> מקרידי תיאר את האלבום כ"הרבה יותר כבד ממה שהיית מצפה", עם אלמנטים מהפרויקטים המוקדמים של הלהקה והשפעות מסאונדגארדן.<ref name=":2" /> מקרידי גם הזכיר שהוא מנגן הרבה יותר בגיטרה ראשית באלבום הזה בהשוואה לשנים האחרונות, וחוזר לסגנון שהיה לו עם כריס קורנל וטמפל אוף דה דוג.<ref name=":4" />

מבחינה נושאית, האלבום עוסק בחיבור אנושי, הזדקנות, הורות ומצב העולם, לפי הסולן אדי ודר.<ref name=":5" />

=== עטיפה ===
עטיפת האלבום כוללת ציור אור של אלכסנדר גנזדילוב, שנוצרה באמצעות קליידוסקופ גדול בתוצרת עצמית.<ref name=":2" />

== ביקורות ==

בביקורת של אתר AllMusic, נכתב כי Dark Matter שואף לשחזר את הסאונד והצורה של ימי הזוהר של פרל ג'אם בשנות התשעים, מבלי להישמע בדיוק כמו האלבומים הקלאסיים שלהם, וכי לאלבום יש "סאונד מלוטש" ו"קומפוזיציות תמציתיות" בהשוואה ל"סיבובים חסרי מטרה" של אלבומים קודמים כמו . ו-Vitalogy.<ref name=":0" />

== רשימת רצועות ==

== מיקומי שיא ==

== קישורים חיצוניים ==

* 

== הערות שוליים ==

קטגוריה:אלבומי 2024
קטגוריה:אלבומי פרל ג'אם
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהוקלטו באולפני שנגרי-לה
קטגוריה:אלבומי אינדי רוק
קטגוריה:אלבומי רוק אלטרנטיבי
קטגוריה:אלבומי חברת ריפבליק רקורדס